|  |  |  |  |  |
| --- | --- | --- | --- | --- |
| Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15.), te članka ­­­40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13.- pročišćeni tekst ), Gradsko vijeće Grada Koprivnice na . sjednici održanoj dana . 2015. godine, donijelo je  **SMJERNICE ZA ORGANIZACIJU I RAZVOJ SUSTAVA CIVILNE**  **ZAŠTITE NA PODRUČJU**  **GRADA KOPRIVNICE ZA PERIOD OD 2016. do 2019.**   1. **UVOD**   Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.  Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti nastanka, te ublažavanja posljedica velike nesreće ili katastrofe.  Brzo i učinkovito djelovanje operativnih snaga civilne zaštite u velikim nesrećama i katastrofama može spasiti mnoge živote, smanjiti socijalno ekonomske, infrastrukturalne i sigurnosne poremećaje i spriječiti naknadne nesreće koje mogu izazvati veće posljedice od utjecaja ugroze koja je već nastupila.  Smjernice se kratkoročno odnose na donošenje plana civilne zaštite, procjene rizika od velikih nesreća i plan djelovanja civilne zaštite kao temeljnih dokumenata za daljnje funkcioniranje samog sustava civilne zaštite, a dugoročno predstavlja kontinuirani proces provođenja aktivnosti kojima će se iz godine u godinu razvijati i usavršavati sustav civilne zaštite kao i sustav zaštite i spašavanja kako bi se postigao najviši standard potreban za provedbu zadaća svih operativnih snaga.  **II. SMJERNICE**   1. **OPERATIVNE SNAGE SUSTAVA CIVILNE ZAŠTITE**   Mjere i aktivnosti u sustavu civilne zaštite provode slijedeće operativne snage sustava civilne zaštite:  1.Stožer civilne zaštite  2.operativne snage vatrogastva  3.operativne snage Hrvatskog Crvenog križa  4. udruge  5. postrojbe i povjerenici civilne zaštite  6. koordinatori na lokaciji  7. pravne osobe u sustavu civilne zaštite  Temeljem članka 17. stavak 3. podstavak 6. Zakona o civilnoj zaštiti Gradonačelnica je odgovorna za osnivanje operativnih snaga civilne zaštite sukladno usvojenim smjernicama i planu razvoja sustava civilne zaštite te sukladno članku 17. stavak 3. podstavak 2. Navedenog Zakona donosi plan odnosno vrstu i način provođenja vježbi operativnih snaga sustava civilne zaštite.  Grad Koprivnica će sukladno članku 20. stavak 2. Zakona o sustavu civilne zaštite zajedno sa operativnim snagama civilne zaštite voditi i ažurirati bazu podataka o pripadnicima i resursima operativnih snaga, te o promjenama dostavljati podatke Državnoj upravi za zaštitu i spašavanje putem Područnog ureda Koprivnica.   * 1. **STOŽER CIVILNE ZAŠTITE**   Budući da do donošenja ovih smjernica čelnik Državne uprave za zaštitu i spašavanje nije donio Pravilnik kojim će se odrediti sastav stožera, način rada kao i uvjeti imenovanja načelnika, zamjenika i članova stožera Gradonačelnica će po donošenju navedenog Pravilnika osnovati stožer civilne zaštite Grada Koprivnice.  Članovi stožera civilne zaštite obvezni su završiti osposobljavanje koje provodi Državna uprava za zaštitu i spašavanje prema Programu osposobljavanja članova stožera civilne zaštite.  Do osnivanja stožera civilne zaštite Grada Koprivnice mjerodavan je Stožer zaštite i spašavanja Grada Koprivnice i Zapovjedništvo civilne zaštite Grada Koprivnice. Koprivnice te ih je potrebno upoznati s novim Zakonom o sustavu civilne zaštite („Narodne novine“ broj 82/2015) odnosno sa mjerama sustava civilne zaštite, ustrojavanjem sustava civilne zaštite, djelovanju sustava civilne zaštite i načelima sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite   * 1. **OPERATIVNE SNAGE VATROGASTVA**   Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.  Broj, vrsta, opremljenost i veličina vatrogasnih postrojbi određena je Planom zaštite od požara i tehnoloških eksplozija za područje Grada Koprivnice (Glasnik Grada Koprivnice broj 3/15.)  U razdoblju od 2016. do 2019. godine potrebno je provoditi različite oblike osposobljavanja vatrogasaca, kako profesionalnih tako i dobrovoljnih te redovito obavljati liječničke preglede sukladno posebnim propisima.  Posebnu pažnju treba posvetiti radu sa vatrogasnom mladeži kao mogućim budućim vatrogascima, ali se ne smije zanemariti ni edukacija građana posebno poljoprivrednika u vezi spaljivanja biljnog otpada zbog mogućnosti izbijanja požara na otvorenim prostorima, ali i štetnosti na okoliš. Potrebno je osvijestiti, upoznati javnost i provoditi aktivnosti u svrhu povećanja sigurnosti od nastanka požara.  Sukladno Zakonu o zaštiti od požara („Narodne novine“ broj 92/10.) u razmatranom periodu potrebno je:   * Donijeti godišnji provedbeni plan unapređenja zaštite od požara * izraditi izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara * donijeti plan motrilačko dojavne službe za vrijeme povećane požarne opasnosti otvorenog prostora.   1. **OPERATIVNE SNAGE CRVENOG KRIŽA**   Operativna snaga Hrvatskog Crvenog križa je Gradsko društvo Crvenog križa Koprivnica koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima.  Osim navedenog Gradsko društvo Crvenog križa traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnih stradanja i epidemija.  Grad Koprivnica nastaviti će sa financiranjem Gradskog društva crvenog križa sukladno važećim propisima.   * 1. **UDRUGE**   Na području Grada Koprivnice djeluju udruge koje različitim aktivnostima njeguju specifična znanja i vještine koje mogu unaprijediti učinkovitu provedbu mjera zaštite i spašavanja u sustavu civilne zaštite.  Potrebno je napraviti popis udruga od značaja za sustav civilne zaštite te ih dodatno financirati kako bi svojim aktivnostima što kvalitetnije osposobljavali svoje članove i nabavljali opremu koja će se koristiti za njihovu redovnu aktivnost ali će biti važna i u slučaju izvanrednih situacija. Udruge koje su od interesa za sustav civilne zaštite npr. zajednica tehničke kulture, izviđači, planinarsko društvo, pričuvni su dio operativnih snaga sustava civilne zaštite i svojim sposobnostima nadopunjuju sposobnost temeljnih operativnih snaga.  Za potrebe pripravnosti i reagiranja kod velikih nesreća i katastrofa Grad Koprivnica organizirati će po potrebi i sudjelovanje volontera radi provođenja mjera i aktivnosti u sustavu civilne zaštite.   * 1. **POSTROJBE I POVJERENICI CIVILNE ZAŠTITE**   **Postrojbe civilne zaštite**  Grad Koprivnica će po donošenju procjene rizika osnovati postrojbe civilne zaštite i to postrojbu opće namjene i specijalističke postrojbe civilne zaštite, propisati materijalni i osobni ustroj postrojbi civilne zaštite te popuniti postrojbe civilne zaštite sukladno članku 33. Zakona o sustavu civilne zaštite.  Do donošenja navedenog dokumenta ostaju na snazi Odluka o osnivanju postrojbi civilne zaštite (Glasnik Grada Koprivnice broj 5/11.)  **Povjerenike civilne zaštite**  Povjerenika civilne zaštite i njegovog zamjenika imenuje Gradonačelnica za pojedine ulice, kvartove i mjesne odbore sukladno članku 33. stavak 3. podstavak 2. Zakona o sustavu civilne zaštite.  Povjerenici i zamjenici   * Sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite, * Daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanju u sustavu civilne zaštite * Sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite * Organiziraju zaštitu i spašavanje pripadnika ranjivih skupina * Provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavještavaju inspekciju civilne zaštite.   1. **KOORDINATOR NA LOKACIJI**   Koordinator na lokaciji procjenjuje situaciju i njezine posljedice na terenu te u suradnji s mjerodavnim stožerom civilne zaštite usklađuje djelovanje operativnih snaga sustava civilne zaštite.  Koordinatora na lokaciji, sukladno specifičnostima izvanrednog događaja, određuje odlukom načelnik stožera civilne zaštite iz redova operativnih snaga sustava civilne zaštite po osnivanju operativnih snaga civilne zaštite.   * 1. **PRAVNE OSOBE U SUSTAVU CIVILNE ZAŠTITE**   Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. stavak 1. podstavak 3. Zakona o sustavu civilne zaštite.  Pravne osobe određene gore navedenom odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona o sustavu civilne zaštite, posebnih propisa i njihovih općih akata.     1. **PROCJENA RIZIKA I PLAN DJELOVANJA CIVILNE ZAŠTITE**     Grad Koprivnica donijet će procjenu rizika od velikih nesreća i plan djelovanja civilne zaštite temeljem članka 97. stavak 1. Zakona o sustavu civilne zaštite u roku od dvije godine od dana stupanja na snagu pravilnika o smjernicama za izradu procjene rizika od katastrofa, pravilnika o mjerama civilne zaštite u prostornom planiranju i pravilnika o uvjetima koje moraju ispunjavati ovlaštene pravne osobe za obavljanje stručnih poslova u području planiranja civilne zaštite.  Procjene ugroženosti i planovi zaštite i spašavanja doneseni temeljem Zakona o zaštiti i spašavanju ostaju na snazi do donošenja procjena rizika i planova djelovanja civilne zaštite.  **III.**  Smjernice za organizaciju i razvoj sustava civilne zaštite Grada Koprivnice za period 2016. do 2019. stupaju na snagu 1. siječnja 2016. godine.  GRADSKO VIJEĆE  GRADA KOPRIVNICE  KLASA:811-01/15-01/  URBROJ:2137/01-05/1-15-  Koprivnica, 2015.    PREDSJEDNIK:  Zoran Gošek, dipl. ing.  OBRAZLOŽENJE  Člankom 17. stavak 1. podstavak 1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja smjernice za organizaciju i razvoj sustava civilne zaštite koje se razmatraju i usvajaju svake 4 godine.  Smjernicama za organizaciju i razvoj sustava civilne zaštite Grada Koprivnice za period od 2016. do 2019. utvrđuje se smjer razvoja sustava civilne zaštite.  Za provedbu ovih smjernica nije potrebno planirati financijska sredstva u Proračunu Grad Koprivnice.  U skladu sa svime naprijed navedenim predlaže se donošenje Smjernica u priloženom tekstu.     |  |  | | --- | --- | |  |  |   Nositelj izrade akta: Predlagatelj akta:  Upravni odjel za financije i GRADONAČELNICA:  poticanje poduzetništva Vesna Želježnjak, dipl. oec  Pročelnica:  Jasmina Stričević   |  |  | | --- | --- | |  |  | |